Source: http://ec.europa.eu/civiljustice/jurisdiction_courts/jurisdiction_courts_pol_mt.htm
Timestamp: 2015-05-06 06:49:22+00:00
Document Index: 341186

Matched Legal Cases: ['qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'Qorti ', 'Qorti ', 'Qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'Qorti ', 'qorti ', 'qorti ', 'qorti ', 'Qorti ', 'qorti ', 'Qorti ', 'qorti ', 'qorti ']

Kummissjoni Ewropea - Network gudizzjarju ewropew - Jurisdizzjoni tal-qrati - Polonja
Jurisdizzjoni tal-qrati - PolonjaDin il-paġna issa skadiet. Il-verżjoni tal-lingwa oriġinali ġiet aġġornata u trasferita lejn il-Portal Ewropew tal-Ġustizzja elettronika.
Għandi napplika lil qorti ċivili ordinarja jew waħda speċjalizzata? B.
Meta l-qrati ċivili ordinarji għandhom il-ġuriżdizzjoni, kif nista’ nsib fejn għandi nissottometti t-talba tiegħi? I.
Hemm distinzjoni bejn il-qrati tal-prim’istanza inferjuri u superjuri u jekk iva, liema hija kompetenti fil-każ tiegħi? II.
Il-ġuriżdizzjoni territorjali (il-qorti tal-belt A jew tal-belt B għandha l-ġuriżdizzjoni fil-każ tiegħi?) 1.
Ir-regola bażika dwar il-ġuriżdizzjoni territorjali 2.
L-eċċezzjonijiet għar-regola bażika a)
Meta nista’ nagħżel bejn qorti fejn jgħix il-konvenut (qorti ddeterminata b’applikazzjoni tar-regola bażika) u qorti oħra? b)
Meta għandi nagħżel qorti li mhijiex il-qorti fejn jgħix il-konvenut (qorti ddeterminata b’applikazzjoni tar-regola bażika)? c)
Il-partijiet stess jistgħu jagħtu ġuriżdizzjoni lil qorti li ma tkunx kompetenti mod ieħor? C.
Fejn għandhom il-ġuriżdizzjoni qrati speċjalizzati, kif nista’ nsib liema waħda rrid nindirizza? A. Għandi napplika lil qorti ċivili ordinarja jew waħda speċjalizzata?
Fil-Polonja, il-każijiet ċivili jinstemgħu mill-qrati ordinarji u mill-Qorti Suprema (ara: l-Organizzazzjoni tal-Ġudikatura fil-Polonja) kemm-il darba ma jaqgħux taħt il-ġuriżdizzjoni tal-qrati speċjalizzati.Ir-regoli li jirregolaw il-ġuriżdizzjoni tal-qrati huma stabbiliti fl-Artikoli 16-18 u 27-37 tal-Kodiċi tal-Proċedura Ċivili.Fil-qrati tad-distrett, il-każijiet ċivili jinstemgħu minn dawn id-Diviżjonijiet li ġejjin:Id-Diviżjoni Ċivili; Id-Diviżjoni tal-Familja u l-Minorenni (it-tribunali tal-familja) - kwistjonijiet dwar il-liġi tal-familja u t-tutelaġġ u dwar l-isfrattar tat-tfal u atti kriminali mwettqa minn minorenni, trattament għall-alkoħoliċi u dawk li jabbużaw mid-droga u kwistjonijiet oħrajn li jaqgħu taħt il-ġuriżdizzjoni tal-qrati tat-tutelaġġ taħt leġiżlazzjoni separata; Id-Diviżjoni ta' l-Impjiegi u l-Assikurazzjoni Soċjali (it-tribunali ta' l-impjiegi) - każijiet li jinvolvu l-liġi dwar l-impjiegi jew l-assikurazzjoni soċjali; Id-Diviżjoni tan-Negozju (it-tribunali tan-negozju) għall-każijiet taħt il-liġi ekonomika u ċivili, bħal tilwimiet bejn kumpaniji li joperaw f'qasam partikolari, tilwimiet ġewwa l-kumpaniji, azzjonijiet għal danni kontra membri tal-bord tad-diretturi li jimmaniġġjaw talli għamlu dikjarazzjonijiet foloz lir-Reġistru tal-Qorti ta' l-Istat u azzjonijiet kontra kumpaniji talli jikkawżaw dannu ambjentali; Id-Diviżjoni tar-Reġistru ta' l-Artijiet - għar-rekords tar-reġistru ta' l-artijiet u proċeduri oħrajn ċivili li jinvolvu r-reġistru ta' l-artijiet; Id-Diviżjoni Muniċipali (it-tribunali muniċipali) għall-każijiet mismugħa fi proċeduri ssemplifikati jew dwar depożiti escrow u qbid ta' proprjetà. Fil-Qorti tad-Distrett ta' Varsava, joperaw ukoll dawn id-Diviżjonijiet li ġejjin:
It-Tribunal tal-Protezzjoni tal-Kompetizzjoni u tal-Konsumatur, li huwa kompetenti li jisma' każijiet li jinvolvu regoli ta' l-anti-trust u r-regolamenti dwar l-enerġija; It-Tribunal tat-Trade Marks Komunitarji u d-Drittijiet tad-Disinni, li jisma' każijiet li jinvolvu ksur ta' trade marks, theddid ta' ksur ta' disinni jew dikjarazzjonijiet fis-sens li d-disinni u t-trade marks ma ġewx miksura, tħassir ta' dritt ta' disinn Komunitarju, ir-revoka jew tħassir ta' trade mark u l-konsegwenzi tal-ksur ta' trade marks. B. Meta l-qrati ċivili ordinarji għandhom il-ġuriżdizzjoni, kif nista’ nsib fejn għandi nissottometti t-talba tiegħi?
I. Hemm distinzjoni bejn il-qrati tal-prim’istanza inferjuri u superjuri u jekk iva, liema hija kompetenti fil-każ tiegħi?
Bħala regola ġenerali, il-qrati tad-distrett għandhom ġuriżdizzjoni fir-rigward ta' każijiet ċivili u jagħtu s-sentenzi fil-prim'istanza. Il-qrati tad-distrett għandhom ġuriżdizzjoni fir-rigward tal-każijiet kollha ħlief għall-każijiet irriżervati għall-qrati reġjonali taħt l-Artikoli 16 u 507 tal-Kodiċi tal-Proċedura Ċivili.Il-qrati reġjonali tal-prim'istanza għandhom ġuriżdizzjoni fuq il-każijiet imsemmija fl-Artikolu 17 tal-Kodiċi tal-Proċedura Ċivili, jiġifieri dwar: drittijiet mhux materjali (bħad-divorzju) u pretensjonijiet relatati minbarra dawn li ġejjin: l-istabbiliment jew kontestazzjoni tan-nisel ta' tifel, rinunzja ta' dak kollu li għandu x'jaqsam mad-drittijiet u l-obbligi tal-ġenituri jew ix-xoljiment ta' l-adozzjoni; protezzjoni ta' copyright u drittijiet relatati u drittijiet fir-rigward ta' invenzjonijiet, mudelli ta' utilità, disinni, trade marks, indikazzjonijiet ġeografiċi u topografiji ta' ċirkwiti integrati, protezzjoni ta' drittijiet oħrajn li jinvolvu beni tanġibbli; pretensjonijiet taħt l-Att dwar l-Istampa; drittijiet ta' proprjetà fejn il-valur ta' l-oġġet tat-tilwima huwa aktar minn PLN 75 000, u PLN 100 000 fil-proċeduri tan-negozji, ħlief fil-każijiet li jikkonċernaw: manteniment, tilwimiet dwar proprjetà, likwidazzjoni tal-proprjetà matrimonjali bejn il-konjuġi, l-allinjament tal-kontenut tar-reġistru ta' l-artijiet mal-liġi kif inhi; il-ħruġ ta' ordni li tissostitwixxi riżoluzzjoni fuq id-diviżjoni ta' kooperattiva; it-tħassir, dikjarazzjoni ta' invalidità jew stabbiliment ta' l-istat null u mingħajr effett ta' riżoluzzjonijiet maħruġa minn persuni legali jew minn organizzazzjonijiet li mhumiex persuni legali iżda li ngħataw personalità legali mil-liġi; il-prevenzjoni ta', u l-miżuri biex titħassar, il-kompetizzjoni inġusta. Dawn l-oqsma li ġejjin ukoll jaqgħu fl-ambitu tal-qrati reġjonali: Fuq
il-każijiet li jinvolvu l-inkapaċità legali; is-soluzzjoni tat-tilwimiet f'każijiet li jinvolvu l-operat ta' kumpaniji nazzjonalizzati: bejn il-bord ta' kumpanija u d-direttur, bejn il-korpijiet interni ta' kumpanija u l-awtoritajiet li waqqfuha u bejn il-korpijiet interni ta' kumpanija u l-korp tal-monitoraġġ; il-każijiet li jinvolvu r-rikonoxximent u l-konferma ta' l-infurzabbiltà tas-sentenzi mogħtija minn qrati barranin (l-Artikoli 1148 u 1151 tal-Kodiċi tal-Proċedura Ċivili). Fil-każijiet li jinvolvu d-drittijiet ta' proprjetà, l-attur huwa meħtieġ li jindika l-valur ta' l-oġġett tat-tilwima fil-petizzjoni, kemm-il darba s-suġġett tat-tilwima hija somma partikolari ta' flus.Fil-każijiet li jinvolvu pretensjonijiet finanzjarji, ukoll dawk iddikjarati bħala alternattiva għal pretensjoni oħra, l-ammont indikat jikkostitwixxi l-valur tas-suġġett tat-tilwima.F'każijiet oħrajn li jinvolvu l-proprjetà l-attur huwa meħtieġ li jindika l-ammont ta' l-oġġett tat-tilwima fil-petizzjoni skond l-Artikoli 20-24 tal-Kodiċi tal-Proċedura Ċivili.
II. Il-ġuriżdizzjoni territorjali (il-qorti tal-belt A jew tal-belt B għandha l-ġuriżdizzjoni fil-każ tiegħi?)
Il-Kodiċi tal-Proċedura Ċivili Pollakk jirreferi għal erba’ tipi ta’ ġuriżdizzjoni tal-qorti: ġenerali (l-Artikoli 27-30
tal-Kodiċi tal-Proċedura Ċivili), konkorrenti (l-Artikoli 31-37 tal-Kodiċi tal-Proċedura Ċivili), esklussiva
(l-Artikoli 38-42 tal-Kodiċi
tal-Proċedura Ċivili) u speċjali (l-Artikoli 43-46
tal-Kodiċi tal-Proċedura Ċivili).
1. Ir-regola bażika dwar il-ġuriżdizzjoni territorjali
territorjali ġenerali.
Il-proċeduri għandhom jitressqu
fil-qorti tal-prim’istanza li għandha l-ġuriżdizzjoni fuq id-domiċilju
Skond l-Artikolu 25 tal-Kodiċi Ċivili, id-domiċilju ta’ persuna naturali
huwa l-post fejn tirrisjedi normalment. Jekk il-konvenut mhuwiex domiċiljat
fil-Polonja, il-ġuriżdizzjoni ġenerali hija ddeterminata skond fejn tgħix attwalment, u fejn dan mhuwiex magħruf
jew mhuwiex fil-Polonja, il-proċeduri għandhom jitressqu fl-aħħar
domiċilju tal-konvenut proċeduri għandhom jitressqu.
Il-proċeduri kontra t-Teżor għandhom
jitressqu fil-qorti li għandha
l-ġuriżdizzjoni fuq il-post fejn jinsab l-istabbiliment ikkonċernat
mit-tilwima. fil-każijiet fejn it-Teżor huwa rrappreżentat mill-Uffiċċju ta’
l-Avukat ta’ l-Istat għat-Teżor (Prokuratoria Generalna Skarbu Państwa),
fil-qorti li għandha l-ġuriżdizzjoni
fuq il-post fejn tinsab il-fergħa
responsabbli għall-istabbiliment ikkonċernat mit-tilwima.
Il-proċeduri kontra persuni legali jew
persuni mhux legali oħrajn għandhom jitressqu fil-qorti li għandha l-ġuriżdizzjoni fuq il-post
fejn għandhom l-uffiċċju tagħhom
(l-Artikolu 30 tal-Kodiċi tal-Proċedura Ċivili).
2. L-eċċezzjonijiet għar-regola bażika
a) Meta nista’ nagħżel bejn qorti fejn jgħix il-konvenut (qorti ddeterminata b’applikazzjoni tar-regola bażika) u qorti oħra?
Il-ġuriżdizzjoni territorjali konkorrenti tfisser li f'xi każijiet l-atturi jistgħu jagħżlu l-qorti fejn iressqu l-proċeduri. F'dawk l-istanzi l-attur jista' jressaq il-proċeduri fil-qorti li għandha l-ġuriżdizzjoni ġenerali jew f'waħda mill-qrati l-oħrajn indikati fl-Artikoli 32-37 tal-Kodiċi tal-Proċedura Ċivili.
Il-ġuriżdizzjoni territorjali konkorrenti hija kkontemplata f'dawn il-każijiet li ġejjin:pretensjonijiet ta' manteniment, l-istabbiliment tal-paternità u pretensjonijiet relatati - il-proċeduri jistgħu jitressqu quddiem il-qorti li għandha l-ġuriżdizzjoni fuq id-domiċilju ta' l-attur; pretensjonijiet dwar proprjetà konnessi ma' l-attivitajiet kummerċjali tal-konvenut - il-proċeduri jistgħu jitressqu quddiem il-qorti li għandha l-ġuriżdizzjoni fuq il-post fejn jinsab l-istabbiliment jew in-negozju tal-konvenut, jekk il-pretensjoni hija marbuta ma' l-attivitajiet imwettqa minn dak l-istabbiliment jew negozju. Iżda, dan ma jgħoddx għall-każijiet li fihom, skond il-liġi, it-Teżor huwa rrappreżentat mill-Uffiċċju ta' l-Avukat ta' l-Istat għat-Teżor (Prokuratoria Generalna Skarbu Państwa); azzjonijiet biex tiġi stabbilita l-eżistenza ta' kuntratt jew biex dan jiġi mwettaq, imħassar jew iddikjarat null u mingħajr effett u azzjonijiet għal danni għal inadempjenza jew twettiq mhux tajjeb ta' kuntratt - il-proċeduri jistgħu jitressqu quddiem il-qorti li għandha l-ġuriżdizzjoni fuq il-post tat-twettiq tal-kuntratt li hu s-suġġett tat-tilwima; fil-każ li jqum xi dubju, għandhom jitressqu provi dokumentarji dwar il-post tat-twettiq tal-kuntratt; pretensjonijiet li jirriżultaw minn tort/delitt - il-proċeduri jistgħu jitressqu quddiem il-qorti li għandha l-ġuriżdizzjoni fuq il-post fejn seħħet l-okkorrenza li għamlet il-ħsara; pretensjonijiet għall-ħlas ta' l-ispejjeż ta' kawża - il-proċeduri jistgħu jitressqu quddiem il-qorti li għandha l-ġuriżdizzjoni fuq il-post fejn ir-rappreżentant legali ttratta l-kawża in kwistjoni; pretensjonijiet dwar il-kera jew lokazzjoni ta' proprjetà immobbli - il-proċeduri jistgħu jitressqu quddiem il-qorti li għandha l-ġuriżdizzjoni fuq il-post fejn tinsab il-proprjetà immobbli; azzjonijiet kontra min ħareġ kambjala jew ċekk - il-proċeduri jistgħu jitressqu quddiem il-qorti li għandha l-ġuriżdizzjoni fuq il-post tal-ħlas. Bosta persuni li joħorġu kambjala jew ċekk jistgħu jiġu mħarrka b'mod konġunt quddiem il-qorti li għandha l-ġuriżdizzjoni fuq il-post tal-ħlas jew quddiem il-qorti li għandha l-ġuriżdizzjoni ġenerali għal dak li għandu jħallas jew il-ħruġ ta' promissory notes jew ċekkijiet; azzjonijiet biex jiġi konkluż, biex jiġi stabblit il-kontenut ta' jew biex jiġi emendat kuntratt, mismugħa fi proċeduri separati fil-każijiet li jinvolvu l-liġi dwar in-negozju - il-proċeduri jistgħu jitressqu quddiem il-qorti li għandha l-ġuriżdizzjoni fuq il-post tat-twettiq tal-kuntratt (l-Artikolu 479, moqri flimkien ma' l-Artikolu 34 tal-Kodiċi tal-Proċedura Ċivili); azzjonijiet tal-liġi dwar l-impjiegi - il-proċeduri jistgħu jitressqu quddiem il-qorti li għandha l-ġuriżdizzjoni fuq il-post fejn ix-xogħol qiegħed isir, sar jew ser isir, jew quddiem il-qorti li għandha l-ġuriżdizzjoni fuq il-post fejn jinsab il-post tax-xogħol in kwistjoni (l-Artikolu 461(1) tal-Kodiċi tal-Proċedura Ċivili). b) Meta għandi nagħżel qorti li mhijiex il-qorti fejn jgħix il-konvenut (qorti ddeterminata b’applikazzjoni tar-regola bażika)?
Il-ġuriżdizzjoni esklussiva tfisser li l-każ għandu jinstema' mill-qorti indikata fil-Kodiċi. Il-ġuriżdizzjoni esklussiva hija kkontemplata fil-każijiet li jinvolvu:
il-proprjetà jew drittijiet oħrajn in rem għall-proprjetà immobbli jew pussess tal-proprjetà immobbli - il-proċeduri għandhom jitressqu quddiem il-qorti li għandha l-ġuriżdizzjoni fuq il-post fejn tinsab il-proprjetà immobbli; jekk servitu' huwa s-suġġett tat-tilwima, il-ġuriżdizzjoni hija ddeterminata skond il-post fejn tinsab il-proprjetà ingumbrata; eredità jew konservazzjoni permezz ta' ittra, istruzzjoni jew forma oħra ta' testament - il-proċeduri għandhom jitressqu quddiem il-qorti li għandha l-ġuriżdizzjoni fuq il-post ta' l-aħħar domiċilju tat-testatur u, fejn mhuwiex possibbli li jiġi ddeterminat id-domiċilju tagħhom fil-Polonja, quddiem il-qorti li għandha l-ġuriżdizzjoni fuq il-post fejn tinsab l-eredità jew parti minnha; l-isħubija f'kooperattiva, kumpanija jew assoċjazzjoni - il-proċeduri għandhom jitressqu quddiem il-qorti li għandha l-ġuriżdizzjoni fuq il-post fejn jinsab l-uffiċċju rreġistrat tal-korp; ż-żwieġ - il-proċeduri għandhom jitressqu quddiem il-qorti li għandha l-ġuriżdizzjoni fuq il-post fejn jinsab l-aħħar domiċilju konġunt tal-koppja jekk wieħed jew it-tnejn huwa residenti hemm b'mod permanenti. Fejn dan mhuwiex il-każ, il-qorti li għandha l-ġuriżdizzjoni fuq id-domiċilju tal-konvenut għandha l-ġuriżdizzjoni esklussiva; fejn lanqas dan ma jgħodd, il-qorti li għandha l-ġuriżdizzjoni fuq id-domiċilju ta' l-attur għandha l-ġuriżdizzjoni esklussiva; ir-relazzjoni tal-ġenituri jew relazzjoni bejn min jadotta u l-adottat - il-proċeduri għandhom jitressqu quddiem il-qorti li għandha l-ġuriżdizzjoni fuq id-domiċilju ta' l-attur, sa fejn ma hemm ebda bażi fuq liema jitressqu l-proċeduri taħt ir-regoli li jirregolaw il-ġuriżdizzjoni ġenerali. c) Il-partijiet stess jistgħu jagħtu ġuriżdizzjoni lil qorti li ma tkunx kompetenti mod ieħor?
Il-ġuriżdizzjoni speċjali tfisser li, fil-każijiet indikati fir-regoli speċjali jista' jkun hemm definizzjoni differenti tal-ġuriżdizzjoni tal-qorti:
L-attur ġie awtorizzat jagħżel il-qorti. Jekk hemm raġunijiet biex qorti waħda jkollha l-ġuriżdizzjoni, jew jekk il-proċeduri jitressqu kontra bosta persuni fir-rigward ta' liem qrati differenti għandhom il-ġuriżdizzjoni skond ir-regoli li jiggvernaw il-ġuriżdizzjoni regolari. L-istess jgħodd għall-każijiet fejn il-proprjetà immobbli li l-post fejn tinsab jiddetermina l-ġuriżdizzjoni tinsab f'distretti ġudizzjarji differenti.Iż-żewġ partijiet ġew awtorizzati jagħżlu l-qorti skond ftehim jew applikazzjoni konġunta. Il-partijiet jistgħu jaqblu bil-miktub biex jissottomettu tilwima eżistenti li qamet minn relazzjoni legali partikolari jew tilwimiet potenzjali futuri lil qorti tal-prim'istanza li m'għandhiex ġuriżdizzjoni lokali fil-liġi. Din il-qorti mbagħad ikollha ġuriżdizzjoni esklussiva, kemm-il darba l-partijiet ma jiddeċidux mod ieħor. Il-partijiet jistgħu wkoll, bi ftehim bil-miktub, jirrestrinġu d-dritt ta' l-applikant li jagħżel bejn il-qrati li għandhom il-ġuriżdizzjoni fir-rigward ta' dawn it-tilwimiet.Madankollu, il-partijiet ma jistgħux jibdlu l-ġuriżdizzjoni esklussiva.Il-ftehimiet fuq il-ġuriżdizzjoni tal-qorti għandhom ikunu bil-miktub u jistgħu jiffurmaw parti ta' ftehim legali (klawsola ta' proroga) jew jitfasslu bħala ftehim separat.Fil-każijiet li jinvolvu l-liġi dwar l-impjiegi u l-assikurazzjoni soċjali, il-qorti li għandha l-ġuriżdizzjoni tista' tirrimetti l-każ għas-smigħ minn qorti oħra ekwivalenti li hija kompetenti fir-rigward ta' każijiet li jinvolvu l-liġi dwar l-impjiegi u l-assikurazzjoni soċjali wara applikazzjoni konġunta mill-partijiet, sa fejn dan jidher espedjenti. Fuq
Il-qorti li għandha l-ġuriżdizzjoni hija nnominata mill-qorti ogħla jew mill-Qorti Suprema. Jekk il-qorti li għandha l-ġuriżdizzjoni hija prekluża milli tisma' jew tieħu azzjoni oħra, l-ogħla qorti tinnomina qorti oħra. Qorti oħra tiġi nnominata biss fejn il-qorti li għandha l-ġuriżdizzjoni hija prekluża milli tisma' l-każ, eż., għaliex l-imħallef ġie prekluż jew għal raġunijiet ta' force majeure.Il-Qorti Suprema hija meħtieġa tinnomina l-qorti li quddiemha għandhom jitressqu l-proċeduri jekk, fis-sens tal-Kodiċi tal-Proċedura Ċivili, mhuwiex possibbli li tiġi stabbilita l-ġuriżdizzjoni lokali b'riferenza għall-fatti tal-każ (l-Artikolu 45 tal-Kodiċi tal-Proċedura Ċivili).
C. Fejn għandhom il-ġuriżdizzjoni qrati speċjalizzati, kif nista’ nsib liema waħda rrid nindirizza?
Il-qrati speċjlizzati jikkonsistu fi qrati amministrattivi u tribunali militari. Ix-xogħol tat-tribunali militari huwa rregolat mill-Att dwar it-Tribunali Militari (Struttura) tal-21 ta' Awissu 1997. Essenzjalment, dawn it-tribunali jisimgħu l-każijiet kriminali li jinvolvu l-forzi armati Pollakki. Jistgħu jingħataw is-setgħa li jisimgħu każijiet oħrajn biss permezz ta' Att. Ix-xogħol tal-qrati amministrattivi huwa rregolat mill-Att dwar il-Qrati Amministrattivi (Struttura) tal-25 ta' Lulju 2002. Il-qrati amministrattivi jwettqu l-ġustizzja billi jimmonitorjaw l-attivitajiet tal-korpijiet pubbliċi u jiddeċiedu dwar tilwimiet dwar kwistjonijiet ta' kompetenza jew ġuriżdizzjoni bejn il-gvern lokali u l-gvern ċentrali. Ma jistax jiġi eskluż li f'każijiet eċċezzjonali qorti amministrattiva tista' tiddeċiedi dwar każ ċivili bħala parti mill-monitoraġġ imwettaq fuq l-attivitajiet tal-korpijiet pubbliċi. Aktar tagħrif
Il-Ministeru tal-Ġustizzjahttp://www.ms.gov.pl/ Lista tal-qrati ordinarji fil-Polonja (indirizzi)http://www.ms.gov.pl/organizacja/sady.php « Jurisdizzjoni tal-qrati - Informazzjoni Ġenerali | Polonja - Informazzjoni Ġenerali »